पूर्णिमा के चांद पर रहेगी इस बार ग्रहण की छाया
प्रमोद यादव, वाराणसी : गुरु पर्व गुरु पूर्णिमा पर इस बार 27 जुलाई को खग्रास चंद्रग्रहण लग रहा है। इसका स्पर्श रात 11.54 बजे, सम्मिलन 12.59, मध्य 1.52, उन्मिलन 2.43 और मोक्ष रात 3.49 बजे होगा। संपूर्ण ग्रहण काल तीन घंटा 55 मिनट का होगा। धर्मशास्त्र के अनुसार सूर्य ग्रहण में 12 घंटे व चंद्रग्रहण में नौ घंटे पूर्व सूतक लग जाता है। इस लिहाज से सूतक काल दोपहर 2.54 बजे से होगा।
शास्त्रीय मान्यता अनुसार सूतक काल में बाल, वृद्ध, रोगी को छोड़कर सभी के लिए भोजन निषिद्ध बताया गया है। ग्रहण स्पर्श से मोक्ष काल तक देवालयों में दर्शन आदि वर्जित होता है। ग्रहण में गंगा स्नान के साथ दान आदि का विशेष महत्व होता है। ग्रहण काल में जपा गया मंत्र सिद्ध होता है। इस समय में मंत्रादि जपना चाहिए। ख्यात ज्योतिषाचार्य पं. ऋषि द्विवेदी के अनुसार संवत 2075 (वर्ष 2018-19) में विश्व पटल पर कुल पांच ग्रहण यानी तीन सूर्य ग्रहण व दो चंद्रग्रहण हैं। भारत में सिर्फ आषाढ़ी पूर्णिमा यानी गुरु पूर्णिमा 27 जुलाई शुक्रवार को मकर राशि, उत्तरा साढ़ा नक्षत्र पर लगने वाला ग्रहण चंद्रग्रहण संपूर्ण भारत में दृश्य होगा। यह ग्रहण ¨हद महासागर में भारतीय समयानुसार 11.54 बजे आस्ट्रेलिया के सुदूर पूर्वी क्षेत्र से चंद्रदोय के समय होगा। यह खंड चंद्रग्रहण के रूप में न्यूजीलैंड, आस्ट्रे 00004000 िया, यूरोप के अधिकांश भाग, चीन, जापान, रूस अफ्रीका में भी दृश्य होगा। संपूर्ण भारत में चंद्रग्रहण का स्पर्श, सम्मिलन, उन्मिलन, मध्य, मोक्ष सभी देखा जा सकेगा। दशाश्वमेध घाट पर होने वाली नैत्यिक सांध्य आरती शुक्रवार को चंद्रग्रहण के कारण दिन में होगी। घाट पर गंगा सेवा निधि व गंगोत्री सेवा समिति की ओर से आरती की जाती है। दिन में 2.54 बजे सूतक काल शुरू होने के कारण इसे एक बजे शुरू करने का निर्णय लिया गया है। ऐसा पिछली बार सूर्य ग्रहण के कारण भी किया गया था।
इसके अलावा श्रीकाशी विश्वनाथ मंदिर में चंद्रग्रहण के कारण शनिवार भोर मंगला आरती एक घंटे प्रभावित होगी। 28 जुलाई की भोर मंगला आरती चार बजे से होगी और भक्तों का बाबा का दर्शन पांच बजे से मिलेगा। संकट मोचन मंदिर के पट दोपहर 12 बजे भोग आरती के बाद बंद हो जाएंगे और शनिवार भोर 4.30 बजे पट खुलेंगे। अन्नपूर्णा मंदिर के पट रात 10.30 बजे और कालभैरव मंदिर के पट दस बजे बंद होंगे। आषाढ़ी पूर्णिमा को गुरु पर्व यानी गुरु पूर्णिमा मनाया जाता है। शास्त्रों में गुरु महिमा का बखान देवों से भी उपर बताया गया है। गुरु पूर्णिमा पर महर्षि वेद व्यास की स्मृति में उनके पूजन के साथ ही सभी सनातनी अपने दीक्षा गुरु का विधि विधान से पूजन कर आशीष लेते हैं। गुरु पूर्णिमा पर्व 27 जुलाई को मनाया जाएगा। गुरु पूर्णिमा तिथि 26 जुलाई की रात 10.32 बजे लग गई जो 27-28 जुलाई की रात 12.33 बजे तक रहेगी। इस दिन चंद्रग्रहण लगने के कारण सूतक काल शुरू होने से पहले तक ही गुरु दर्शन होंगे। हालांकि संत मत अनुयायी आश्रम में शाम तक गुरु दर्शन चलता रहेगा।
Posted By: Jagran
डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस
- # varanasi-city-astro
- # lunar
- # eclipse
- # poornima
- # year
- # ganga
- # arti
- # guru poornima
- # News
- # National News
hin_Deva hin_Deva hin_Deva hin_Deva eng_Latn hin_Deva zsm_Latn oci_Latn kea_Latn som_Latn eng_Latn fao_Latn bjn_Latn zsm_Latn eng_Latn eng_Latn